Under et indbrud i en villa i Torslev ved Brovst, stjal tyvene nøglerne til to biler. Den ene af bilerne blev ved 03.30-tiden fredag fundet afbrændt.

Tyven knuste en rude i villaens hoveddør og huset blev gennemrodet. Tyvene stjal bl.a. nøglerne til to biler. En uindregistreret Toyota Corolla og en hvid Toyota Corolla. Den hvide bil blev senere fundet afbrændt på ved en rasteplads på Aalborgvej i Fjerritslev, oplyser Nordjyllands Politi.